CELEX: 32021R1406
Language: lt
Date: 2021-08-26 00:00:00
Title: Komisijos įgyvendinimo reglamentas (ES) 2021/1406 2021 m. rugpjūčio 26 d. kuriuo nukrypstama nuo Įgyvendinimo reglamente (ES) 2020/761 nustatytų kilmės įrodymo taisyklių, taikomų tam tikroms paukštienos importo tarifinėms kvotoms, ir iš dalies keičiamos Įgyvendinimo reglamento (ES) 2020/761 nuostatos dėl sūrio kiekių, kuriuos pagal eksporto licencijas galima eksportuoti į JAV

2021 8 27   
               
               
                  LT
               
               
                  Europos Sąjungos oficialusis leidinys
               
               
                  L 303/4
               
            
         KOMISIJOS ĮGYVENDINIMO REGLAMENTAS (ES) 2021/1406
         2021 m. rugpjūčio 26 d.
         kuriuo nukrypstama nuo Įgyvendinimo reglamente (ES) 2020/761 nustatytų kilmės įrodymo taisyklių, taikomų tam tikroms paukštienos importo tarifinėms kvotoms, ir iš dalies keičiamos Įgyvendinimo reglamento (ES) 2020/761 nuostatos dėl sūrio kiekių, kuriuos pagal eksporto licencijas galima eksportuoti į JAV
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1308/2013, kuriuo nustatomas bendras žemės ūkio produktų rinkų organizavimas ir panaikinami Tarybos reglamentai (EEB) Nr. 922/72, (EEB) Nr. 234/79, (EB) Nr. 1037/2001 ir (EB) Nr. 1234/2007 (1), ypač į jo 187 straipsnį ir 223 straipsnio 3 dalį,
         atsižvelgdama į 2013 m. gruodžio 17 d. Europos Parlamento ir Tarybos reglamentą (ES) Nr. 1306/2013 dėl bendros žemės ūkio politikos finansavimo, valdymo ir stebėsenos, kuriuo panaikinami Tarybos reglamentai (EEB) Nr. 352/78, (EB) Nr. 165/94, (EB) Nr. 2799/98, (EB) Nr. 814/2000, (EB) Nr. 1290/2005 ir (EB) Nr. 485/2008 (2), ypač į jo 66 straipsnio 4 dalį,
         atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 510/2014, kuriuo nustatoma prekybos tvarka, taikoma tam tikroms prekėms, gaunamoms perdirbant žemės ūkio produktus, ir panaikinami Tarybos reglamentai (EB) Nr. 1216/2009 ir (EB) Nr. 614/2009 (3), ypač į jo 9 straipsnio pirmos pastraipos a–d punktus ir 16 straipsnio 1 dalį,
         kadangi:
         
                     (1)
                  
                  
                     Komisijos įgyvendinimo reglamentu (ES) 2020/761 (4) nustatytos žemės ūkio produktų importo ir eksporto tarifinių kvotų, kurioms taikoma importo ir eksporto licencijų sistema, valdymo taisyklės ir numatytos specialios taisyklės;
                  
               
                     (2)
                  
                  
                     Komisijos įgyvendinimo reglamentu (ES) 2021/760 (5) iš dalies pakeistos Įgyvendinimo reglamento (ES) 2020/761 XII priedo nuostatos dėl taisyklių, taikomų tarifinėms kvotoms, kurių eilės numeriai yra 09.4410, 09.4411 ir 09.4420 (paukštiena). Pagal naująsias taisykles reikalaujama, kad veiklos vykdytojai, laikydamiesi Komisijos reglamento (ES) 2015/2447 (6) 57, 58 ir 59 straipsnių, įrodytų į laisvą apyvartą išleidžiamų prekių kilmę;
                  
               
                     (3)
                  
                  
                     šis reikalavimas taikomas nuo 2021 m. birželio 1 d., kurią prasideda pirmasis licencijų paraiškų teikimo laikotarpis po Įgyvendinimo reglamento (ES) 2021/760 įsigaliojimo;
                  
               
                     (4)
                  
                  
                     trečiųjų šalių valdžios institucijos susiduria su kilmės sertifikato teikimo pagal naująsias taisykles sunkumais, todėl kai kurie veiklos vykdytojai negalėjo pateikti reikalaujamų dokumentų muitinei, o prekės negalėjo būti išleistos į laisvą apyvartą Europos Sąjungoje;
                  
               
                     (5)
                  
                  
                     siekiant užtikrinti sklandų prekių srautą muitinėse, reikėtų numatyti nuo naujųjų taisyklių nukrypti leidžiančią nuostatą, kuri tam tikru laikotarpiu būtų taikoma tais atvejais, kai trečiosios šalys arba veiklos vykdytojai negalėtų įrodyti prekių kilmės pagal Reglamento (ES) 2015/2447 57, 58 ir 59 straipsnius;
                  
               
                     (6)
                  
                  
                     nukrypti leidžianti nuostata turėtų būti taikoma nuo Įgyvendinimo reglamento (ES) 2021/760, kuriuo iš dalies pakeistas Įgyvendinimo reglamento (ES) 2020/761 XII priedas, 1 straipsnio taikymo pradžios dienos;
                  
               
                     (7)
                  
                  
                     Įgyvendinimo reglamento (ES) 2020/761 XIV priedo 5 skyriaus (XIV.5) („Pienas ir pieno produktai“) B1 skirsnyje nurodytos Jungtinių Amerikos Valstijų leidžiamos naudoti eksporto kvotos ir kiekiai, kuriuos ES veiklos vykdytojai pagal tas kvotas gali eksportuoti į JAV;
                  
               
                     (8)
                  
                  
                     2021 m. liepos 6 d. JAV oficialiajame registre (7) JAV paskelbė naujus sūrio importo kvotų kiekius, pakoreguotus Jungtinei Karalystei išstojus iš Europos Sąjungos. Todėl Įgyvendinimo reglamento (ES) 2020/761 XIV priedo 5 skyriaus (XIV.5) B1 skirsnyje nurodytus tarifinių kvotų kiekius būtina pakeisti iki 2021 m. rugsėjo 1 d. prasidėsiančio paraiškų teikimo laikotarpio;
                  
               
                     (9)
                  
                  
                     todėl Įgyvendinimo reglamentas (ES) 2020/761 turėtų būti atitinkamai iš dalies pakeistas;
                  
               
                     (10)
                  
                  
                     atsižvelgiant į neatidėliotiną poreikį įgyvendinti nuo Įgyvendinimo reglamento (ES) 2020/761 nukrypti leidžiančią nuostatą ir to reglamento pakeitimą, šis reglamentas turėtų įsigalioti jo paskelbimo Europos Sąjungos oficialiajame leidinyje dieną;
                  
               
                     (11)
                  
                  
                     šiame reglamente nustatytos priemonės atitinka Bendro žemės ūkio rinkų organizavimo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Nuo Įgyvendinimo reglamento (ES) 2020/761 nukrypti leidžianti nuostata
            Nukrypstant nuo Įgyvendinimo reglamento (ES) 2020/761 XII priede nustatytos taisyklės dėl kilmės įrodymo išleidžiant į laisvą apyvartą, taikomos tarifinėms kvotoms, kurių eilės numeriai yra 09.4410, 09.4411 ir 09.4420, muitinė gali reikalauti pateikti produktų kilmei įrodyti būtinus alternatyvius įrodymus, jei laikotarpiu nuo 2021 m. birželio 1 d. iki gruodžio 31 d. veiklos vykdytojai negali pateikti Reglamento (ES) 2015/2447 57, 58 ir 59 straipsniuose nurodyto kilmės sertifikato.
         
         
            2 straipsnis
            Įgyvendinimo reglamento (ES) 2020/761 pakeitimas
            Reglamento (ES) 2020/761 XIV priedo 5 skyriaus B1 skirsnyje pateikta lentelė pakeičiama šio reglamento priede pateikta lentele.
         
         
            3 straipsnis
            
               
                  Įsigaliojimas ir taikymas
               
            
            Šis reglamentas įsigalioja jo paskelbimo Europos Sąjungos oficialiajame leidinyje dieną.
            1 straipsnis taikomas nuo 2021 m. birželio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. rugpjūčio 26 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 347, 2013 12 20, p. 671.
         
            (2)  OL L 347, 2013 12 20, p. 549.
         
            (3)  OL L 150, 2014 5 20, p. 1.
         
            (4)  2019 m. gruodžio 17 d. Komisijos įgyvendinimo reglamentas (ES) 2020/761, kuriuo nustatomos Europos Parlamento ir Tarybos reglamentų (ES) Nr. 1306/2013, (ES) Nr. 1308/2013 ir (ES) Nr. 510/2014 taikymo taisyklės, susijusios su licencinių tarifinių kvotų valdymo sistema (OL L 185, 2020 6 12, p. 24).
         
            (5)  2021 m. gegužės 7 d. Komisijos įgyvendinimo reglamentas (ES) 2021/760, kuriuo iš dalies keičiamos įgyvendinimo reglamentų (ES) 2020/761 ir (ES) 2020/1988 nuostatos dėl kai kurių licencinių tarifinių kvotų valdymo sistemos ir kuriuo panaikinamas Įgyvendinimo reglamentas (ES) 2020/991 (OL L 162, 2021 5 10, p. 25).
         
            (6)  2015 m. lapkričio 24 d. Komisijos įgyvendinimo reglamentas (ES) 2015/2447, kuriuo nustatomos išsamios tam tikrų Europos Parlamento ir Tarybos reglamento (ES) Nr. 952/2013, kuriuo nustatomas Sąjungos muitinės kodeksas, nuostatų įgyvendinimo taisyklės (OL L 343, 2015 12 29, p. 558).
         
            (7)  https://www.federalregister.gov/public-inspection/2021-14344/modification-of-united-states-tariff-rate-quotas-and-the-harmonized-tariff-schedule.
      
      
         
            PRIEDAS
            
               
                           „Grupės identifikavimo duomenys pagal Jungtinių Amerikos Valstijų suderinto tarifų sąrašo 4 skyriaus papildomas pastabas
                        
                        
                           Kvotos identifikavimo Nr.
                        
                        
                           Metinis galimas kiekis
                        
                     
                           Grupės Nr.
                        
                        
                           Grupės aprašymas
                        
                        
                            
                        
                        
                           kg
                        
                     
                           1
                        
                        
                           2
                        
                        
                           3
                        
                        
                           4
                        
                     
                           16
                        
                        
                           Not specifically provided for (NSPF)
                        
                        
                           16-Tokijo
                        
                        
                           835 712 
                        
                     
                           16-Urugvajaus
                        
                        
                           3 168 597 
                        
                     
                           17
                        
                        
                           Blue Mould
                        
                        
                           17-Urugvajaus
                        
                        
                           347 095 
                        
                     
                           18
                        
                        
                           Cheddar
                        
                        
                           18-Urugvajaus
                        
                        
                           333 480 
                        
                     
                           20
                        
                        
                           Edam/Gouda
                        
                        
                           20-Urugvajaus
                        
                        
                           1 100 000 
                        
                     
                           21
                        
                        
                           Italian type
                        
                        
                           21-Urugvajaus
                        
                        
                           2 025 000 
                        
                     
                           22
                        
                        
                           Swiss or Emmenthaler cheese other than with eye formation
                        
                        
                           22-Tokijo
                        
                        
                           393 006 
                        
                     
                           22-Urugvajaus
                        
                        
                           380 000 
                        
                     
                           25
                        
                        
                           Swiss or Emmenthaler cheese with eye formation
                        
                        
                           25-Tokijo
                        
                        
                           4 003 172 
                        
                     
                           25-Urugvajaus
                        
                        
                           2 420 000 “